**UPRAVNI SUD U SPLITU**

**RAZDJEL: 109**

**GLAVA: 35**

**RKP: 47203**

**OIB: 45765887838**

**OBRAZLOŽENJE GODIŠNJEG IZVJEŠTAJA**

**O IZVRŠENJU FINANCIJSKOG PLANA UPRAVNOG SUDA U SPLITU**

**ZA 2024. GODINU**

Na temelju Zakona o proračunu („Narodne novine“br.144/21) i čl.52 Pravilnika o polugodišnjem i godišnjem izvještaju o izvršenju proračuna i financijskog plana („Narodne novine „br.85/23) izrađen je Godišnji izvještaj o izvršenju financijskog plana Upravnog suda u Splitu za 2024. godinu, koji se satoji od Općeg i Posebnog dijela.

Opći dio Izvještaja sadrži sažetak računa prihoda i rashoda i račun prihoda i rashoda (prema ekonomskoj klasifikaciji, prema izvorima financiranja i prema funkcijskoj klasifikaciji).

Posebni dio Izvještaja sadrži prikaz rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**PRIHODI I PRIMICI**

U razdoblju od 01.01.-31.12.2024. prihodi iz Izvora 11 ostvareni su u iznosu od 1.254.244,77 EUR i u odnosu na tekući plan od 1.292.776,00 EUR predstavljaju izvršenje plana od 97,02 % i povećanje u odnosu na isto razdoblje 2023. za 29,09%.

U razdoblju od 01.01.-31.12.2024. prihodi iz Izvora 31 ostvareni su u iznosu od 230,19 EUR.

U razdoblju od 01.01.-31.12.2024 prihodi iz Izvora 43 nisu ostvareni.

**RASHODI I IZDACI**

U razdoblju 01.01.-31.12.2024. rashodi za plaće iznosili su 924.634,40 EUR i u odnosu na

tekući plan od 924.652,00 EUR predstavljaju izvršenje plana od 100,00% i povećanje u

odnosu na isto razdoblje 2023. za 33,85%. Do povećanja iznosa za plaće došlo je zbog

primjene Zakona o izmjenama i dopuni zakona o plaćama sudaca i drugih pravosudnih

dužnosnika („Narodne novine br.71/23), Odluke o isplati privremenog dodatka na plaću

državnim službenicima i namještenicima („Narodne novine“ br.65/23), Odluke o isplati

dodatka na plaću državnim službenicima i namještenicima u pravosudnim

tijelima(„Narodne novine“ br.87/23), te zbog rasta osnovice službenicima i namještenicima

temeljem Dodatka I. i III. Kolektivnog ugovora za državne službenike i namještenike

(„Narodne novine“ br.127/22, 128/23). Od 01.03.2024. na snazi je Uredba o nazivima

radnih mjesta, uvjetima za raspored i koeficijentima za obračun plaće u državnoj službi

(„Narodne novine“br.22/24), a od 01.04.2024. izmijenjen je Zakon o plaći i drugim

materijalnim pravima pravosudnih dužnosnika („Narodne novine“ br.35/24).

U razdoblju od 01.01.-31.12.2024. na kontu 3214-Ostale naknade troškova zaposlenima

ostvareni su rashodi u iznosu od 1.329,13 EUR i predstavljaju naknadu troškova smještaja

sutkinje Upravnog suda u Splitu upućene na rad u Visoki upravni sud RH u Zagrebu.

Planirani iznos na tom kontu je 40,00 EUR te su u rebalansu proračuna osigurana dodatna

sredstva.

U razdoblju od 01.01.-31.12.2024. na kontu 3233-Usluge promidžbe i informiranja

ostvareni su rashodi u iznosu od 1.849,73 EUR i predstavljaju rashode za objavljivanje

oglasa za natječaje za popunjavanje radnih mjesta. Planirani iznos od 1.327,00 EUR

nije bio dovoljan te su u rebalansu proračuna osigurana dodatna sredstva-tekući plan-

3.500,00 EUR.

U razdoblju od 01.01.-31.12.2024. na kontu 4223-Oprema za održavanje i zaštitu ostvareni

su rashodi u iznosu od 1.166,25 EUR i predstavljaju rashod za nabavu sustava za video

nadzor u prostorijama suda, a koji se u cijelosti financirao iz sredstava Izvora 31-Vlastiti

prihodi –preneseni višak sredstava iz 2023.

U razdoblju od 01.01.-30.12.2024. na kontu 4231-Prijevozna sredstva u cestovnom prometu

ostvareni su rashodi u iznosu od 1.746,44 EUR i predstavljaju rashode za nabavu

nefinancijske imovine (osobnih automobila-otplata glavnice primljenog zajma temeljem

ugovora o financijskom leasingu) i u cijelosti su financirani iz Izvora 11-Opći prihodi i

primici.

**PRIJENOS SREDSTAVA U SLJEDEĆE RAZDOBLJE**

Prijenos sredstava iz 2023. godine na izvoru 31-Vlastiti prihodi iznosi 1.320,77 EUR i u razdoblju od 01.01.-31.12.2024. navedena su se sredstva koristila za nabavu sustava za video nadzor u prostorijama suda u iznosu od 1.166,25 EUR. U državni proračun uplaćeno je 230,19 EUR vlastitih prihoda ostvarenih u 2024., a u 2025. preneseno je ukupno 384,71 EUR.

Voditelj Službe

financijsko-materijalnog poslovanja Predsjednica suda:

Katija Filipović-Grčić Nela Mešin